9. การจัดการ

1.  โครงสร้างองค์กรของบริษัท อินเตอร์ลิ้งค์ คอมมิวนิเคชั่น จำกัด (มหาชน)

[]

1.  คณะกรรมการบริษัท

ณ วันที่ 3 เมษายน 2551 บริษัทมีกรรมการทั้งหมดจำนวน 9 ท่าน ดังรายนามต่อไปนี้

+---+-------------------------+----------------------------------------+
| 1 | นายสมบัติ อนันตรัมพร        | ประธานกรรมการและกรรมการผู้จัดการ          |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 2 | นางชลิดา อนันตรัมพร        | กรรมการและรองกรรมการผู้จัดการ             |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 3 | นางสาวขวัญตา นิ่มเต็ม       | กรรมการและผู้อำนวยการฝ่ายจัดจำหน่าย         |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 4 | นายจณัฐพล สุประสงค์สิน      | กรรมการและผู้อำนวยการฝ่ายขายและการตลาด    |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 5 | นางธัญญรัตน์ เทียมอุดมฤกษ์    | กรรมการและผู้อำนวยการฝ่ายบัญชี              |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 6 | นางเพ็ญศรี จันต๊ะคาด        | กรรมการและผู้อำนวยการฝ่ายการเงิน           |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 7 | นางมะลิ แสงนิล            | กรรมการอิสระและประธานคณะกรรมการตรวจสอบ  |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 8 | ดร. ชัยรัช หิรัญยะวะสิต      | กรรมการอิสระและกรรมการตรวจสอบ           |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+
| 9 | ดร. สุวันชัย แสงสุขเอี่ยม     | กรรมการอิสระและกรรมการตรวจสอบ           |
| . |                         |                                        |
|   |                         |                                        |
|   |                         |                                        |
+---+-------------------------+----------------------------------------+

รายละเอียดโปรดพิจารณาเอกสารแนบ 1

ได้มีการแต่งตั้ง นายสถาพร โคธีรานุรักษ์ เข้าดำรงตำแหน่ง
กรรมการอิสระและประธานคณะกรรมการตรวจสอบ แทน นางมะลิ แสงนิล เนื่องจากได้ขอลาออก
โดยมีผลตั้งแต่วันที่ 19 กุมภาพันธ์ 2552 เป็นต้นไป

เลขานุการบริษัทได้แก่ นางธัญญรัตน์ เทียมอุดมฤกษ์

กรรมการผู้มีอำนาจลงนามได้แก่ นายสมบัติ อนันตรัมพร หรือ นางชลิดา อนันตรัมพร
ลงลายมือชื่อและประทับตราสำคัญของบริษัท

อำนาจหน้าที่ของคณะกรรมการบริษัท

1.  อำนาจหน้าที่ตามพระราชบัญญัติบริษัทมหาชนจำกัดและกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัทมหาชน

2.  อำนาจหน้าที่ตามข้อบังคับของบริษัทที่กำหนดให้เป็นของคณะกรรมการ

3.  กำหนดนโยบายและทิศทางการดำเนินงานของบริษัท

4.  ปฏิบัติหน้าที่เป็นไปตามกฎหมาย วัตถุประสงค์และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัท

5.  รับผิดชอบในการพิจารณางบการเงินประจำปี
    ให้มีความถูกต้องและแสดงถึงฐานะที่เป็นจริงของบริษัท โดยมีการปฏิบัติตามมาตรฐานบัญชีทั่วไป
    ซึ่งได้มีการตรวจสอบโดยผู้สอบบัญชีของบริษัท

6.  พิจารณางบประมาณ และการปรับเงินเดือนประจำปี
    งบประมาณจ่ายโบนัสพนักงานสวัสดิการที่สำคัญของผู้บริหาร นำเสนอเบี้ยประชุม
    และบำเหน็จกรรมการและอัตราจ่ายเงินปันผลต่อผู้ถือหุ้น

7.  พิจารณาโครงสร้างบริหาร แต่งตั้งคณะผู้บริหาร
    กรรมการผู้จัดการและคณะกรรมการอื่นตามความเหมาะสม

8.  พิจารณาอนุมัติค่าใช้จ่ายในการดำเนินงาน
    หรือธุรกรรมในวงเงินที่เกินอำนาจกรรมการผู้จัดการ

-   ควบคุมดูแลการดำเนินงานของบริษัทให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้น ทั้งนี้
    กำหนดให้รายการที่กรรมการหรือบุคคลที่อาจมีความขัดแย้งมีส่วนได้เสีย
    หรืออาจมีความขัดแย้งทางผลประโยชน์อื่นใดกับบริษัทให้กรรมการซึ่งมีส่วนได้เสียในเรื่องนั้น
    ไม่มีสิทธิออกเสียงลงคะแนนในเรื่องนั้น

    1.  คณะกรรมการตรวจสอบ

บริษัทมีคณะกรรมการตรวจสอบทั้งหมดจำนวน 3 ท่าน ซึ่งได้รับการแต่งตั้งโดยที่ประชุมสามัญผู้ถือหุ้น
ประจำปี 2551 ซึ่งจัดขึ้นเมื่อวันที่ 3 เมษายน 2551 ดังรายนามต่อไปนี้

+---+------------------------+----------------------------------------+
| 1 | นางมะลิ แสงนิล           | ประธานคณะกรรมการตรวจสอบ                |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+
| 2 | ดร. ชัยรัช หิรัญยะวะสิต     | กรรมการตรวจสอบ                         |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+
| 3 | ดร. สุวันชัย แสงสุขเอี่ยม    | กรรมการตรวจสอบ                         |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+

รายละเอียดโปรดพิจารณาเอกสารแนบ 1

อำนาจหน้าที่ของคณะกรรมการตรวจสอบ

1.
สอบทานให้บริษัทมีการรายงานทางการเงิน(รายไตรมาสและประจำปี)อย่างถูกต้องและเปิดเผยข้อมูลที่เกี่ยวข้องกับบริษัทอย่างเพียงพอ

2. สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสม เพียงพอ และมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้า
หน่วยงานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.
สอบทานให้บริษัทปฎิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคล ซึ่งมีความเป็นอิสระ เพื่อทำหน้าที่เป็นผู้สอบบัญชีของบริษัท
และกำหนดค่าตอบแทนของผู้สอบบัญชีของบริษัท รวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.
พิจารณาเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท ซึ่งราย

งานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
ดังต่อไปนี้

- ความเห็นเกี่ยวกับความถูกต้อง ครบถ้วน เป็นที่เชือถือได้ของรายงานทางการเงินของบริษัท

- ความเห็นเกี่ยวกับความเพียงพอของระบบควบคุมภายในของบริษัท

  -
  ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท

  - ความเห็นเกี่ยวกับความเหมาะสมของผู้สอบบัญชี

  - ความเห็นเกี่ยวกับรายการที่อาจมีความขัดแย้งทางผลประโยชน์

  - จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  -
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฎิบัติหน้าที่ตามกฎบัตร(Charter)

  - รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.
ปฎิบัติหน้าที่อื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ
ในการปฎิบัติหน้าที่ตามวรรคหนึ่ง
คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

1.  คณะผู้บริหาร

ณ วันที่ 1 มกราคม 2552 บริษัทมีคณะผู้บริหารซึ่งประกอบไปด้วยผู้บริหารทั้งหมด 7 ท่าน
มีรายนามดังต่อไปนี้

+---------------------------+------------------------------------------+
| 1.  นายสมบัติ อนันตรัมพร      | กรรมการผู้จัดการ                            |
+---------------------------+------------------------------------------+
| 2.  นางชลิดา อนันตรัมพร      | รองกรรมการผู้จัดการ                         |
+---------------------------+------------------------------------------+
| 3.  นางสาวขวัญตา นิ่มเต็ม     | ผู้อำนวยการฝ่ายจัดจำหน่าย                     |
+---------------------------+------------------------------------------+
| 4.  นายจณัฐพล สุประสงค์สิน    | ผู้อำนวยการฝ่ายขายและการตลาด                |
+---------------------------+------------------------------------------+
| 5.  นายอดิศักดิ์ เองมหัสสกุล    | ผู้อำนวยการฝ่ายวิศวกรรม                      |
+---------------------------+------------------------------------------+
| 6.  นางเพ็ญศรี จันต๊ะคาด      | ผู้อำนวยการฝ่ายการเงิน                       |
+---------------------------+------------------------------------------+
| 7.  นางธัญญรัตน์ เทียมอุดมฤกษ์  | ผู้อำนวยการฝ่ายบัญชี                          |
+---------------------------+------------------------------------------+

รายละเอียดโปรดพิจารณาเอกสารแนบ 1

ขอบเขตอำนาจหน้าที่ของกรรมการผู้จัดการ

1.  กำหนดภารกิจ วัตถุประสงค์
    แนวนโยบายของบริษัทรวมทั้งกลยุทธ์และแผนการทางธุรกิจนำเสนอต่อคณะกรรมการบริษัท

2.  ดำเนินการตามกลยุทธ์และแผนทางธุรกิจที่ได้รับการอนุมัติจากคณะกรรมการบริษัท

3.  ตัดสินใจในเรื่องการดำเนินงานประมูลงานภายใต้นโยบายที่ได้รับมอบหมายจากคณะกรรมการ

4.  มีอำนาจอนุมัติค่าใช้จ่ายในการดำเนินธุรกรรมตามปกติของบริษัทในวงเงินไม่เกิน 3 ล้านบาท

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน เงินโบนัส
    สำหรับพนักงานระดับต่ำกว่ารองกรรมการผู้จัดการลงมา

6.  มีอำนาจกระทำการและแสดงตนเป็นตัวแทนของกิจการต่อบุคคลภายนอกในกิจการที่เกี่ยวข้องและเป็นประโยชน์ต่อกิจการ

7.  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงาน

8.  ดำเนินกิจการอื่น ๆ ที่คณะกรรมการบริษัทมอบหมาย

9.  มีอำนาจมอบหมายให้ผู้ดำเนินการแทนในกรณีที่กรรมการผู้จัดการไม่สามารถปฏิบัติหน้าที่ได้เป็นแต่ละกรณีไป

ทั้งนี้ การมอบอำนาจดังกล่าวข้างต้นแก่กรรมการผู้จัดการนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
และในกรณีที่การดำเนินการใดที่มีผลประโยชน์หรือส่วนได้ส่วนเสียของกรรมการผู้จัดการ
หรือบุคคลที่อาจมีความขัดแย้ง (ตามประกาศของคณะกรรมการ ก.ล.ต.)
กรรมการผู้จัดการไม่มีอำนาจอนุมัติการดำเนินการดังกล่าว
โดยกรรมการผู้จัดการจะต้องนำเสนอเรื่องดังกล่าวให้คณะกรรมการตรวจสอบลงความเห็นและส่งเรื่องต่อให้คณะกรรมการบริษัท
พิจารณาต่อไป

นอกจากนี้ ในกรณีที่การทำรายการใดเป็นรายการที่เกี่ยวโยงกัน
หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อยแล้วแต่กรณี
ตามความหมายที่กำหนดตามประกาศตลาดหลักทรัพย์แห่งประเทศไทย
การทำรายการดังกล่าวต้องได้รับมติเห็นชอบจากคณะกรรมการบริษัทและ/หรือที่ประชุมผู้ถือหุ้นและ/หรือ
ปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

1.  การสรรหากรรมการ

การคัดเลือกกรรมการของบริษัทไม่ได้ผ่านขั้นตอนของคณะกรรมการสรรหา (Nominating
Committee) อย่างไรก็ตาม บริษัทได้กำหนดแนวทางในการเลือกตั้งและแต่งตั้งกรรมการบริษัทดังนี้

วิธีการแต่งตั้งกรรมการ

กรรมการบริษัทได้รับการเลือกตั้งจากที่ประชุมผู้ถือหุ้น
โดยให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการทีละคน
โดยถือว่าหนึ่งหุ้นมีหนึ่งเสียง
บุคคลที่ได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมี
ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด นอกจากนี้
การสรรหากรรมการบริษัทในกรณีอื่นๆ ให้ใช้ขั้นตอนตามหนังสือรับรองของบริษัท

การพ้นวาระ

1.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ให้กรรมการออกโดยจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สอง
ภายหลังจดทะเบียนบริษัทนั้นให้ใช้วิธีจับฉลากกันว่าผู้ใดจะออก
ส่วนในปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งและกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

2.  นอกจากข้อ 1 ให้กรรมการพ้นจากตำแหน่งเมื่อ

-   ตาย

-   ลาออก

-   ขาดคุณสมบัติ หรือมีลักษณะต้องห้ามตามกฎหมาย

-   ที่ประชุมผู้ถือหุ้นลงมติให้ออก

-   ศาลมีคำสั่งให้ออก

โดยกรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

1.  ค่าตอบแทนผู้บริหาร ปี2551

  -------------------------------- --------------------- ----------------
                                   ประเภทของค่าตอบแทน     จำนวนเงิน

  คณะกรรมการบริษัท รวม 9 ท่าน                               

  - นายสมบัติ อนันตรัมพร               เบี้ยประชุม+ ค่าบำเหน็จ    70,000.-

  - นางชลิดา อนันตรัมพร               เบี้ยประชุม+ ค่าบำเหน็จ    70,000.

  - นางมะลิ แสงนิล                   เบี้ยประชุม+ ค่าบำเหน็จ    70,000.

  - ดร.ชัยรัช หิรัญยะวะสิต              เบี้ยประชุม+ ค่าบำเหน็จ    65,000.-

  - ดร.สุวันชัย แสงสุขเอี่ยม             เบี้ยประชุม+ ค่าบำเหน็จ    70,000.-

  - นายจณัฐพล สุประสงค์สิน             เบี้ยประชุม+ ค่าบำเหน็จ    70,000.-

  - นางสาวขวัญตา นิ่มเต็ม              เบี้ยประชุม+ ค่าบำเหน็จ    70,000.-

  - นางเพ็ญศรี จันต๊ะคาด               เบี้ยประชุม+ ค่าบำเหน็จ    65,000.-

  - นางธัญญรัตน์ เทียมอุดมฤกษ์           เบี้ยประชุม+ ค่าบำเหน็จ    70,000.-

  คณะกรรมการบริษัท รวม 9 ท่าน         เบี้ยประชุม+ ค่าบำเหน็จ    620,000.-

  คณะผู้บริหาร รวม 7 ท่าน              เงินเดือนและโบนัส        15,385,114.-.-
  -------------------------------- --------------------- ----------------

2.  การกำกับดูแลกิจการ

บริษัทมีความเชื่อมั่นว่า ระบบการบริหารจัดการที่ดี
การมีคณะกรรมการและผู้บริหารที่มีวิสัยทัศน์และมีความรับผิดชอบต่อหน้าที่
มีกลไกการควบคุมและการถ่วงดุลอำนาจเพื่อให้การบริหารงานเป็นไปอย่างโปร่งใสตรวจสอบได้
การเคารพในสิทธิความเท่าเทียมกันของผู้ถือหุ้น และการมีความรับผิดชอบต่อผู้มีส่วนได้ส่วนเสีย
เป็นปัจจัยสำคัญในการเพิ่มมูลค่าและผลตอบแทนสูงสุดให้แก่ผู้ถือหุ้นและบริษัทในระยะยาว
โดยเห็นได้จากบริษัทได้รับคัดเลือกจากหอการค้าไทยและสภาหอการค้าไทยให้เป็นบริษัทจรรยาบรรณดีเด่น
ประจำปี 2546

9.4.1 วิสัยทัศน์และพันธกิจ

วิสัยทัศน์

ผู้นำอันดับ 1 ในธุรกิจสายเคเบิ้ล (The Number 1 Cabling Company)

พันธกิจ

-   ผู้จัดจำหน่าย 1 ในธุรกิจสายสัญญาณสื่อสารคอมพิวเตอร์และโทรคมนาคม

-   ผู้เชี่ยวชาญงานวิศวกรรม FIBER OPTIC ที่ใหญ่ที่สุดของประเทศ

-   ผู้บุกเบิกนวัตกรรมสื่อผสม (ไฟฟ้าและสื่อสาร) และการประยุกต์ใช้งานข่ายสายทุกรูปแบบ

9.4.2 หลักการและนโยบายการกำกับดูแลกิจการ

9.4.2.1 หน้าที่และความรับผิดชอบของคณะกรรมการบริษัท ต่อผู้ถือหุ้น :
การกำหนดทิศทางกลยุทธ์และนโยบายการกำกับดูแลกิจการ

คณะกรรมการบริษัทมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
และการกำกับดูแลกิจการให้เป็นไปตามเป้าหมายและแนวทางที่จะก่อให้เกิดประโยชน์สูงสุดแก่
ผู้ถือหุ้น อยู่ในกรอบของการมีจริยธรรมที่ดี และคำนึงถึงผลประโยชน์ของผู้มีส่วนได้ส่วนเสียทุกฝ่าย

คณะกรรมการบริษัทมีหน้าที่ปฏิบัติให้เป็นไปตามกฎหมาย วัตถุประสงค์ ข้อบังคับของบริษัทฯ
และมติประชุมผู้ถือหุ้น โดยปฏิบัติหน้าที่ด้วยความซื่อสัตย์ สุจริต
และระมัดระวังรักษาผลประโยชน์ของผู้ถือหุ้นทั้งในระยะสั้นและระยะยาว

เพื่อให้มั่นใจว่าการดำเนินงานของบริษัทฯ เป็นไปในทิศทางที่ก่อให้เกิดประโยชน์สูงสุดแก่ผู้ถือหุ้น
คณะกรรมการบริษัทดูแลให้มีการจัดทำวิสัยทัศน์ พันธกิจ เป้าหมาย นโยบาย
ทิศทางการดำเนินงานแผนกลยุทธ์ระยะยาว แผนงานและงบประมาณประจำปีของบริษัทฯ
โดยมอบหมายให้ฝ่ายบริหารเป็นผู้นำเสนอ
และคณะกรรมการบริษัทแสดงความคิดเห็นและอภิปรายร่วมกับฝ่ายบริหารอย่างเต็มที่เพื่อให้เกิดความเห็นชอบร่วมกันก่อนที่จะพิจารณาอนุมัติ

ขณะเดียวกัน คณะกรรมการบริษัทมีความมุ่งมั่นที่จะกำกับดูแลให้เป็นไปตามเป้าหมายที่วางไว้
โดยได้กำหนดและดำเนินการให้เป็นไปตามหลักการและนโยบายการกำกับดูแลกิจการ
ดังปรากฏในเอกสารนี้

9.4.2.2 นโยบายต่อผู้ถือหุ้น : สิทธิและความเท่าเทียมกันของผู้ถือหุ้นและการประชุมผู้ถือหุ้น

ผู้ถือหุ้นของบริษัทฯ ในฐานะเป็นเจ้าของมีสิทธิต่างๆ ขั้นพื้นฐานที่เท่าเทียมกัน ได้แก่

-   สิทธิในการได้รับใบหุ้นและสิทธิในการโอนหุ้น

-   สิทธิในการได้รับสารสนเทศที่เพียงพอ ทันเวลา เหมาะสมต่อการตัดสินใจ

-   สิทธิในการเข้าร่วมประชุมและออกเสียงลงคะแนนในที่ประชุมผู้ถือหุ้น
    เพื่อตัดสินใจในการเปลี่ยนแปลงนโยบายที่สำคัญของบริษัทฯ

-   สิทธิในการเลือกตั้งและถอดถอนกรรมการ

-   สิทธิในการให้ความเห็นชอบในการแต่งตั้งผู้สอบบัญชี

-   สิทธิในส่วนแบ่งผลกำไร

คณะกรรมการบริษัทให้ความสำคัญกับการประชุมผู้ถือหุ้น
และมีนโยบายที่จะอำนวยความสะดวกแก่ผู้ถือหุ้นทุกรายอย่างเท่าเทียมกันในการเข้าร่วมประชุม
การได้รับสารสนเทศ การซักถามและการใช้สิทธิออกเสียงลงคะแนนในที่ประชุมผู้ถือหุ้น

คณะกรรมการบริษัทมีนโยบายที่จะเสนอเรื่องที่สำคัญๆ
นอกเหนือจากที่กฎหมายกำหนดให้ผู้ถือหุ้นได้มีส่วนร่วมในการตัดสินใจและจัดการให้ผู้ถือหุ้นได้รับสารสนเทศอย่างครบถ้วน
เพียงพอ และทันเวลาเพื่อการตัดสินใจ สนับสนุนและอำนวยความสะดวกแก่การออกเสียงลงคะแนน
รวมทั้งการออกเสียงลงคะแนนโดยการมอบฉันทะ
สนับสนุนให้ผู้ถือหุ้นได้แสดงความคิดเห็นและเปิดโอกาสให้ขอคำอธิบายหรือตั้งคำถามใดๆ
และกรรมการมีหน้าที่เข้าร่วมประชุม เพื่อตอบคำถามผู้ถือหุ้นโดยพร้อมเพรียงกัน

คณะกรรมการบริษัทจะจัดทำรายงานการประชุมให้เสร็จสมบูรณ์และแจ้งให้ผู้ถือหุ้นทราบผ่านทางเว็บไซด์ของบริษัทฯ
เร็วที่สุดเท่าที่จะทำได้แต่ไม่เกิน 14 วัน นับจากวันประชุม

9.4.2.3 นโยบายด้านความขัดแย้งทางผลประโยชน์

คณะกรรมการบริษัทถือเป็นนโยบายสำคัญที่จะไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานบริษัทฯ
แสวงหาผลประโยชน์ส่วนตน จึงห้ามไม่ให้กรรมการประกอบธุรกิจที่แข่งขันกับบริษัทฯ
หลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัทฯ
หรือในกรณีที่จำเป็นต้องทำรายการเช่นนั้น
คณะกรรมการบริษัทดูแลให้การทำรายการนั้นมีความโปร่งใส เที่ยงธรรม
เสมอเหมือนการทำรายการกับบุคคลภายนอก ทั้งนี้ กรรมการ ผู้บริหาร
หรือพนักงานที่มีส่วนได้ส่วนเสียในรายการนั้นจะต้องไม่มีส่วนในการพิจารณาอนุมัติ

ในกรณีที่เข้าข่ายเป็นรายการที่เกี่ยวโยงกันภายใต้ประกาศของตลาดหลักทรัพย์แห่งประเทศไทย
คณะกรรมการบริษัทดูแลให้มีการปฏิบัติตามหลักเกณฑ์วิธีการ
และการเปิดเผยข้อมูลรายการที่เกี่ยวโยงกันของบริษัทจดทะเบียนอย่างเคร่งครัด

9.4.2.4 นโยบายต่อผู้มีส่วนได้ส่วนเสีย

คณะกรรมการบริษัทรับรู้ถึงสิทธิของผู้มีส่วนได้ส่วนเสีย จึงส่งเสริมให้เกิดการร่วมมือระหว่างบริษัทฯ
และผู้มีส่วนได้ส่วนเสีย ตลอดจนผู้มีส่วนเกี่ยวข้องที่สำคัญ อาทิ พนักงาน ลูกค้า คู่ค้า เจ้าหนี้
หน่วยงานรัฐบาล ชุมชนที่บริษัทฯ ตั้งอยู่ตลอดจนสังคมส่วนรวม ดังนี้

-   ผู้ถือหุ้น : บริษัทมุ่งมั่นการเป็นตัวแทนที่ดีของผู้ถือหุ้นในการดำเนินธุรกิจ
    เพื่อสร้างความพึงพอใจสูงสุดให้กับผู้ถือหุ้น
    โดยคำนึงถึงการเจริญเติบโตของมูลค่าบริษัทในระยะยาว ด้วยผลตอบแทนที่ดีและต่อเนื่อง
    รวมทั้งการเปิดเผยข้อมูลอย่างโปร่งใส และเชื่อถือได้ต่อผู้ถือหุ้น

-   พนักงาน : บริษัทให้ความสำคัญกับพนักงาน ซึ่งถือเป็นทรัพยากรอันมีค่าสูงสุด
    และเป็นปัจจัยสำคัญสู่ความสำเร็จของบริษัท
    จึงได้มุ่งพัฒนาให้พนักงานมีการเจริญเติบโตอย่างต่อเนื่อง ทั้งด้านทักษะ ความรู้
    ตลอดจนการเสริมสร้างวัฒนธรรม เพื่อการพัฒนาตนเอง และเพื่อบรรยากาศในการทำงานที่ดี
    โดยการจัดให้พนักงานได้แจ้งหลักสูตรการอบรม พัฒนา
    ทั้งตามความสนใจเชิงวิชาชีพของพนักงานเอง (Individual Development Plan)
    และตามคุณค่าที่บริษัทมุ่งปลูกฝังแก่พนักงาน

  บริษัทยังให้ความสำคัญกับการพิจารณาว่าจ้าง แต่งตั้ง โยกย้ายพนักงาน บนพื้นฐานของคุณธรรม
  และยึดมั่นในการปฎิบัติตามกฎหมายว่าด้วยแรงงานอย่างเคร่งครัด หรือเหนือกว่า
  ตลอดจนมุ่งรับผิดชอบในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงาน

-   ลูกค้า : บริษัทมีความมุ่งมั่นในการสร้างความพึงพอใจและความมั่นใจให้กับลูกค้า
    ที่จะได้รับผลิตภัณฑ์และบริการที่ดี มีคุณภาพ มีมาตรฐานที่สูงขึ้นอย่างต่อเนื่อง
    ในระดับราคาที่เหมาะสม และจะให้ข้อมูลเกี่ยวกับบริการแก่ลูกค้าโดยไม่บิดเบือนข้อเท็จจริง
    รวมทั้งจะรักษาสัมพันธ์ภาพที่ดีกับลูกค้า โดยจะไม่เปิดเผยข้อมูลของลูกค้าโดยไม่ได้รับอนุญาต
    เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย

-   คู่ค้า : บริษัทตระหนักในความสำคัญของคู่ค้า
    และถือว่าเป็นปัจจัยสำคัญในการร่วมสร้างมูลค่าให้กับลูกค้า
    จึงมุ่งเน้นการสร้างความสัมพันธ์กับคู่ค้ากลุ่มต่างๆ อย่างเป็นธรรม
    และเพื่อประโยชน์ทางธุรกิจร่วมกัน โดยไม่สร้างความเสื่อมเสียต่อชื่อเสียงของบริษัท
    หรือขัดต่อกฎหมายใดๆ

-   เจ้าหนี้ : บริษัทให้ความสำคัญกับเจ้าหนี้ต่างๆ จึงมุ่งรักษาความสัมพันธ์กับเจ้าหนี้
    โดยคำนึงถึงผลประโยชน์สูงสุดของบริษัทด้วย และยึดมั่นในสัญญา
    และถือปฎิบัติตามเงื่อนไขที่ทำไว้กับเจ้าหนี้โดยเคร่งครัด

-   คู่แข่งขัน : บริษัทตระหนักในประโยชน์จากการแข่งจันที่จะมีต่อการบริหารกิจการ
    และการปรับปรุงคุณภาพ บริการอย่างต่อเนื่อง เพื่อประโยชน์ของลูกค้า จึงมีนโยบายสนับสนุน
    และส่งเสริมการแข่งขันทางการค้า อย่างเสรี และเป็นธรรม
    และไม่มีนโยบายในการแข่งขันทางการค้าโดยใช้วิธีการใดๆ
    ให้ได้มาซึ่งข้อมูลของคู่แข่งขันอย่างผิดกฎหมาย และขัดต่อจริยธรรม

-   ชุมชน และสังคม : บริษัทในฐานะที่เป็นบริษัทไทย ตระหนัก
    และมีจิตสำนึกในบุญคุณของประเทศ และความสำคัญของชุมชน สังคม
    ซึ่งบริษัทควรต้องรับผิดชอบ และสนับสนุนกิจกรรมด้วย โดยเฉพาะเยาวชน
    และประชาชนในพื้นที่ห่างไกล ซึ่งต้องเข้าถึงโลกเทคโนโลยีมากขึ้นกว่าในอดีต
    จึงมุ่งเน้นการให้ความรู้ควบคู่กับการใช้เทคโนโลยี โดยหลีกเลี่ยงข้อมูลที่อาจเป็นภัยต่อสังคม

นอกจากนี้ คณะกรรมการบริษัทยังกำหนดให้มีการรายงานข้อมูลเกี่ยวกับการปฏิบัติงานของบริษัทฯ
ที่ผู้มีส่วนได้ส่วนเสียและผู้มีส่วนเกี่ยวข้องควรรับรู้ทั้งการรายงานข้อมูลในแบบ 56-1
รายงานประจำปี เว็บไซด์ ฯลฯ
รวมทั้งจัดให้มีช่องทางการสื่อสารแบบสองทางเพื่อให้ผู้มีส่วนได้ส่วนเสียและผู้มีส่วนเกี่ยวข้องได้มีโอกาสแสดงความเห็นและร้องเรียนในกรณีที่ไม่ได้รับความเป็นธรรมจากการกระทำของบริษัทฯ
ด้วย

9.4.2.5 นโยบายด้านการเปิดเผยข้อมูล ความโปร่งใส รายงานทางการเงิน และการดำเนินงาน

คณะกรรมการบริษัท จะเปิดเผยข้อมูลสารสนเทศทางการเงินและอื่นๆ
ที่เกี่ยวกับธุรกิจและผลประกอบการของบริษัทฯ ที่ตรงต่อความเป็นจริง ครบถ้วน เพียงพอ สม่ำเสมอ
ทันเวลา แสดงให้เห็นถึงสถานภาพทางการเงินและการประกอบการที่แท้จริงของบริษัทฯ
รวมทั้งอนาคตของธุรกิจของบริษัทฯ

คณะกรรมการบริษัท มุ่งมั่นที่จะดูแลให้มีการปฏิบัติตามกฎหมายข้อบังคับ
และระเบียบที่เกี่ยวข้องเกี่ยวกับการเปิดเผยข้อมูลและความโปร่งใสอย่างเคร่งครัด
จัดให้มีหน่วยงานนักลงทุน และนักวิเคราะห์หลักทรัพย์ทั่วไปอย่างเท่าเทียมกัน โดยได้แต่งตั้ง
นางธัญญรัตน์ เทียมอุดมฤกษ์ ซึ่งดำรงตำแหน่ง เลขานุการบริษัท ทำหน้าที่เป็นนักลงทุนสัมพันธ์
(Investor Relations) เพื่อเปิดโอกาสให้ซักถามข้อมูลที่ไม่เข้าใจ
โดยผู้ที่สนใจสามารถติดต่อขอข้อมูลเพิ่มเติมได้ที่ 0-2693-1222 ต่อ 251 หรือ E-mail :
account@interlink.co.th
รวมทั้งการเผยแพร่ข้อมูลในเว็บไซด์ของบริษัททั้งที่เป็นภาษาไทยและภาษาอังกฤษ
www.interlink.co.th
ขณะเดียวกันก็ได้จัดให้สายสื่อสารองค์กรทำหน้าที่เผยแพร่ข่าวสารการดำเนินงาน
ตลอดจนผลประกอบการของบริษัทฯ ผ่านสื่อต่างๆ เพื่อให้ผู้ถือหุ้น นักลงทุน ผู้มีส่วนได้ส่วนเสีย
และผู้มีส่วนเกี่ยวข้องอื่นๆ ได้รับทราบข้อมูลของบริษัทฯ อย่างทั่วถึงและตรงเวลา โดยในปี 2551
บริษัทได้จัดให้มีกิจกรรม (Opportunity day) จำนวน 4 ครั้ง
เพื่อส่งเสริมความเข้าใจอันดีต่อสถานการณ์ที่เกิดขึ้นในปัจจุบันและความโปร่งใสของข้อมูลที่เปิดเผย
และนอกเหนือจากการเปิดเผยข้อมูลตามหน้าที่ภายใต้ข้อบังคับของกฎหมายแล้ว
สำหรับข้อมูลทางการเงินและผลการดำเนินงานรายปี และรายไตรมาส
บริษัทยังได้จัดแถลงข่าวแก่ผู้สื่อข่าวเป็นครั้งคราว เพื่อให้ข้อมูลทางการเงิน และอื่นๆ ที่เกี่ยวข้อง
สามารถไปถึงนักลงทุน ผู้สนใจ และประชาชนทั่วไป อย่างทั่วถึง

9.4.2.6 นโยบายด้านการบริหารความเสี่ยง

คณะกรรมการบริษัทจัดให้บริษัทฯ มีระบบบริหารความเสี่ยงที่เกี่ยวข้องทุกด้าน
ครอบคลุมปัจจัยความเสี่ยงที่เกี่ยวข้องกับวิสัยทัศน์ เป้าหมาย กลยุทธ์ทางธุรกิจ การเงิน การผลิต
และการปฏิบัติการด้านอื่นๆ พิจารณาถึงโอกาสที่จะเกิดและระงับความรุนแรงของผลกระทบ
กำหนดมาตรการในการป้องกันแก้ไขและผู้รับผิดชอบที่ชัดเจนรวมทั้งกำหนดมาตรการในการรายงานและการติดตามประเมินผล
โดยได้จัดให้มีฝ่ายตรวจสอบภายใน
ซึ่งมีหน้าที่นำเสนอแผนงานและผลการปฏิบัติตามแผนต่อคณะกรรมการตรวจสอบเป็นประจำ

9.4.2.7 นโยบายด้านการควบคุมภายใน

คณะกรรมการบริษัทจัดให้บริษัทฯ มีระบบการควบคุมภายในที่ครอบคลุมทุกด้านทั้งด้านการเงิน
การปฏิบัติงาน การดำเนินการให้เป็นไปตามกฎหมาย ข้อบังคับ ระเบียบที่เกี่ยวข้อง
และจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินทุนของผู้ถือหุ้นและสินทรัพย์ของบริษัทฯ
อยู่เสมอ
จัดให้มีการกำหนดลำดับชั้นของอำนาจอนุมัติและความรับผิดชอบของผู้บริหารและพนักงานที่มีการตรวจสอบและถ่วงดุลในตัวกำหนดระเบียบการปฏิบัติการงานอย่างเป็นลายลักษณ์อักษร
และมีการแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้
ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ อีกทั้ง
บริษัทได้จัดให้มีสำนักตรวจสอบภายในที่มีความเป็นอิสระ
รายงานตรงต่อคณะกรรมการตรวจสอบในด้านการปฏิบัติงานเพื่อประเมินความเพียงพอของระบบควบคุมภายใน
ตลอดจนให้คำปรึกษาเพื่อการพัฒนาเกี่ยวกับระบบควบคุมภายใน การบริหารความเสี่ยง
และการกำกับดูแลกิจการที่ดี

9.4.2.8 นโยบายด้านการติดตามและการกำกับดูแลฝ่ายจัดการ

คณะกรรมการบริษัทได้กำหนดทิศทาง และวัตถุประสงค์ทางธุรกิจ
ตลอดจนได้อนุมัติแผนธุรกิจที่ฝ่ายจัดการได้จัดทำขึ้น เพื่อสนับสนุนการบรรลุเป้าหมายของกิจการ
โดยจะมีการติดตามผลการดำเนินงานของฝ่ายจัดการอย่างต่อเนื่อง
โดยการเปรียบเทียบผลสัมฤทธิ์ของแผนธุรกิจ และงบประมาณที่ตั้งไว้
ตลอดจนจากข้อมูลรายงานทางการเงิน และข้อมูลผลประกอบการที่รายงานต่อคณะกรรมการบริษัท

คณะกรรมการบริษัทกำหนดให้ฝ่ายบริหารต้องรายงานผลการดำเนินงานที่เกิดขึ้นจริงเปรียบเทียบกับเป้าหมายให้คณะกรรมการบริษัททราบอย่างสม่ำเสมอ
เพื่อให้ผลการดำเนินงานเป็นไปตามเป้าหมายที่วางไว้
ทั้งรายงานทางการเงินและความคืบหน้าของการดำเนินงานในด้านต่างๆ
ในกรณีที่การดำเนินงานไม่เป็นไปตามแผนที่วางไว้ คณะกรรมการบริษัทจะมีส่วนร่วม แก้ไข
ปรับปรุงหรือดูแลให้ฝ่ายบริหารนำเสนอแผนงาน เพื่อแก้ไขสถานการณ์ นอกจากนั้น
ยังได้มีการประเมินผลการดำเนินงานของฝ่ายจัดการเป็นรายปีในการกำหนดผลตอบแทนแก่ฝ่ายจัดการด้วย

9.4.2.9 วัฒนธรรมองค์กร

คณะกรรมการบริษัท ถือเป็นหน้าที่ของคณะกรรมการบริษัทในการจัดให้บริษัทฯ
มีวัฒนธรรมองค์กรที่เหมาะสม
โดยมอบหมายให้ฝ่ายบริหารเป็นผู้นำเสนอวัฒนธรรมองค์กรที่พึงประสงค์
และดูแลให้มีการสื่อสารอย่างมีประสิทธิภาพไปยังพนักงาน เพื่อเสริมสร้างความเข้าใจร่วมกัน
โดยคณะกรรมการบริษัทมีหน้าที่ประพฤติปฏิบัติตนเป็นตัวอย่างที่ดี

9.4.3 คุณสมบัติ โครงสร้าง องค์ประกอบของคณะกรรมการบริษัท

9.4.3.1 ความเป็นอิสระและเป็นกลางของกรรมการ

คณะกรรมการบริษัทปฏิบัติหน้าที่และใช้ดุลยพินิจอย่างเป็นอิสระในการพิจารณาตัดสินใจในเรื่องต่างๆ
ทั้งจากฝ่ายบริหารและผู้ถือหุ้นรายใหญ่
โดยกรรมการแต่ละคนมีหน้าที่และอิสระที่จะตั้งคำถามแสดงความคิดเห็นหรือคัดค้านในกรณีที่มีความเห็นขัดแย้งในเรื่องที่มีผลกระทบต่อผลประโยชน์ของผู้ถือหุ้นหรือผู้มีส่วนได้ส่วนเสีย

9.4.3.2 คุณสมบัติของกรรมการ

คณะกรรมการบริษัท ประกอบด้วยกรรมการที่มีความหลากหลายในด้านอายุ ทักษะ ความรู้
ความเชี่ยวชาญที่เป็นประโยชน์ต่อกิจการบริษัทฯ สามารถนำมุมมองใหม่ๆ มาสู่คณะกรรมการบริษัท
เป็นผู้ที่สามารถอุทิศเวลาและความพยายามให้กับการเป็นกรรมการบริษัทได้อย่างเต็มที่
รวมทั้งเป็นผู้ที่ประกอบด้วยคุณธรรมและจริยธรรม

นอกจากนั้น บริษัทยังสนับสนุนให้กรรมการของบริษัทได้เข้ารับการอบรมที่เกี่ยวกับบทบาท
หน้าที่ของกรรมการ เช่น หลักสูตร DAP, DCP และหลักสูตรอื่นๆ ที่เกี่ยวข้อง เพื่อให้มีความรู้
ความเข้าใจที่เพียงพอ โดยเฉพาะกรรมการที่ได้รับการแต่งตั้งใหม่
ได้จัดให้กรรมการได้รับทราบข้อมูลของบริษัท กฎ ระเบียบ
และข้อมูลธุรกิจของบริษัทที่เกี่ยวข้องอย่างเพียงพอก่อนปฎิบัติหน้าที่
ตลอดจนได้จัดเตรียมคู่มือการเป็นกรรมการบริษัทเพื่อให้กรรมการมีความรู้
ความเข้าใจในการประกอบธุรกิจของบริษัท และบทบาท หน้าที่ของกรรมการอย่างเพียงพอ
ซึ่งในขณะนี้บริษัทได้จัดให้กรรมการทุกท่านของบริษัท รวมถึงกรรมการผู้จัดการ ได้เข้ารับการอบรม
DAP หรือ DCP โดยทั่วถึงแล้ว รวมทั้งบริษัทได้สนับสนุน ส่งเสริมให้กรรมการได้รับการอบรม
และพัฒนาความรู้อย่างต่อเนื่อง เพื่อช่วยให้กรรมการสามารถกำกับดูแลกิจการของบริษัท
และทำหน้าที่ได้อย่างมีประสิทธิภาพด้วย

9.4.3.3 คุณสมบัติของกรรมการอิสระ

คณะกรรมการบริษัทกำหนดคุณสมบัติของกรรมการอิสระให้เป็นไปตามข้อกำหนดของตลาดหลักทรัพย์แห่งประเทศไทย
เรื่องคุณสมบัติของกรรมการตรวจสอบ ดังนี้

1. ถือหุ้นไม่เกินร้อยละ 5 ของทุนจดทะเบียนชำระแล้วของบริษัทฯ บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2. เป็นกรรมการที่ไม่มีส่วนร่วมในการบริหารงานในบริษัทฯ บริษัทในเครือ
บริษัทร่วมบริษัทที่เกี่ยวข้อง หรือผู้ถือหุ้นรายใหญ่ของบริษัทฯ รวมทั้งไม่เป็นลูกจ้าง พนักงาน
หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม
บริษัทที่เกี่ยวข้องหรือผู้ถือหุ้นรายใหญ่ของบริษัทฯ

3.
เป็นกรรมการที่ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อมทั้งในด้านการเงินและบริหารงานของบริษัทฯ
บริษัทในเครือ บริษัทร่วม หรือผู้ถือหุ้นรายใหญ่ของบริษัทฯ
และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1 ปีก่อนได้รับการแต่งตั้ง
ยกเว้นคณะกรรมการบริษัทได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

4. เป็นกรรมการที่ไม่ใช้เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ ของบริษัทฯ

5. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทฯ
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

6. สามารถปฏิบัติหน้าที่
แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทได้โดยอิสระ
ไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
รวมทั้งผู้ที่เกี่ยวข้องหรือญาติสนิทของบุคคลดังกล่าว

9.4.3.4 องค์ประกอบของคณะกรรมการบริษัท

คณะกรรมการบริษัทประกอบด้วยประธานกรรมการ รองประธานกรรมการ
และกรรมการมีจำนวนที่เหมาะสม กับขนาดกิจการของบริษัทฯ และการปฏิบัติงานที่มีประสิทธิภาพ
โดยเมื่อรวมแล้วมีจำนวนไม่น้อยกว่า 5 คน

ทั้งนี้
โดยมีกรรมการที่มีความเป็นอิสระอย่างแท้จริงจากฝ่ายบริหารและปราศจากความสัมพันธ์ทางธุรกิจ
หรือความสัมพันธ์อื่นใดอันอาจมีอิทธิพลต่อการใช้ดุลยพินิจอย่างเป็นอิสระไม่น้อยกว่า 1 ใน 3
ของจำนวนกรรมการทั้งหมด

9.4.3.5 ประธานกรรมการ ประธานกรรมการบริหาร และการแยกตำแหน่ง

บริษัทมีประธานคณะกรรมการบริษัทและกรรมการผู้จัดการเป็นบุคคลคนเดียวกัน อย่างไรก็ตาม
บริษัทได้มีการกำหนดแบ่งอำนาจภายใต้บทบาทของคณะกรรมการบริษัท
และบทบาทภายใต้กรรมการผู้จัดการไว้อย่างชัดเจน
และมีโครงสร้างคณะกรรมการบริษัทซึ่งประกอบไปดัวยคณะกรรมการตรวจสอบซึ่งเป็นกรรมการอิสระ
1 ใน 3 ของกรรมการทั้งคณะ ทำให้มีการถ่วงดุลและการสอบทานการบริหารงานได้
(ตามรายละเอียดในหัวข้อ 9.1 โครงสร้างการจัดการ) นอกจากนี้
คณะกรรมการบริษัทจะไม่สามารถอนุมัติรายการใดๆที่ตนเองหรือบุคคลที่มีความขัดแย้งทางผลประโยชน์
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัท
โดยต้องมีการเสนอรายการดังกล่าวให้กรรมการตรวจสอบรับรอง

อนึ่งวิธีการปฏิบัติก็มีการแยกบทบาทจากประธานคณะกรรมการและกรรมการผู้จัดการอย่างแท้จริง
ดังเช่นการนำเสนอแผนธุรกิจซึ่ง คุณสมบัติ อนันตรัมพร
ได้นำเสนอในฐานะกรรมการผู้จัดการและเปิดโอกาสให้คณะกรรมการท่านอื่น ๆ ได้ซักถาม
และท้วงติงได้อย่างเต็มที่

9.4.3.6 วาระการดำรงตำแหน่งของกรรมการ

คณะกรรมการบริษัทกำหนดให้กรรมการมีวาระการดำรงตำแหน่งคราวละ 3 ปี
เมื่อครบกำหนดตามวาระ
กรรมการอาจได้รับการพิจารณาเสนอชื่อต่อที่ประชุมผู้ถือหุ้นพิจารณาเลือกตั้งเป็นกรรมการบริษัทต่อเนื่องได้

9.4.3.7 การเกษียณอายุของกรรมการ

คณะกรรมการบริษัทกำหนดให้กรรมการเกษียณอายุเมื่อมีอายุครบ 72 ปี
โดยมีผลตั้งแต่วันถัดจากวันประชุมสามัญผู้ถือหุ้นประจำปี ซึ่งมีขึ้นหลังจากที่กรรมการผู้นั้นมีอายุครบ 72
ปีบริบูรณ์

9.4.3.8 การสรรหากรรมการ

การคัดเลือกกรรมการของบริษัทไม่ได้ผ่านขั้นตอนของคณะกรรมการสรรหา (Nominating
Committee) อย่างไรก็ตาม บริษัทได้กำหนดแนวทางในการเลือกตั้งและแต่งตั้งกรรมการบริษัทดังนี้

วิธีการแต่งตั้งกรรมการ

กรรมการบริษัทได้รับการเลือกตั้งจากที่ประชุมผู้ถือหุ้น
โดยให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการทีละคน
โดยถือว่าหนึ่งหุ้นมีหนึ่งเสียง
บุคคลที่ได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับการเลือกตั้งในลำดับถัดมามีคะแนนเสียงเท่ากันเกินจำนวนกรรมการที่จะพึงมี
ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด นอกจากนี้
การสรรหากรรมการบริษัทในกรณีอื่นๆ ให้ใช้ขั้นตอนตามหนังสือรับรองของบริษัท

การพ้นวาระ

1. ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ให้กรรมการออกโดยจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สอง
ภายหลังจดทะเบียนบริษัทนั้นให้ใช้วิธีจับฉลากกันว่าผู้ใดจะออก
ส่วนในปีหลังๆต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งและกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

  2. นอกจากข้อ 1 ให้กรรมการพ้นจากตำแหน่งเมื่อ

-   ตาย

-   ลาออก

-   ขาดคุณสมบัติ หรือมีลักษณะต้องห้ามตามกฎหมาย

-   ที่ประชุมผู้ถือหุ้นลงมติให้ออก

-   ศาลมีคำสั่งให้ออก

โดยกรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

9.4.3.9 ค่าตอบแทนของกรรมการและผู้บริหาร

บริษัทมีนโยบายค่าตอบแทนไว้อย่างชัดเจนและโปร่งใส
โดยค่าตอบแทนจะต่ำกว่าระดับเดียวกับของอุตสาหกรรม
และเหมาะสมกับหน้าที่และความรับผิดชอบที่ได้รับมอบหมาย
รวมทั้งอยู่ในระดับที่เพียงพอที่จะจูงใจและรักษากรรมการและผู้บริหารที่มีคุณสมบัติตามที่บริษัทต้องการได้

ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
โดยเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่านประกอบการพิจารณา
นอกจากนี้ ยังคำนึงถึงหลักยุติธรรม สามารถอ้างอิงกับอุตสาหกรรมเดียวกันที่มีขนาดใกล้เคียงกัน
และเป็นค่าตอบแทนที่สามารถรักษาผู้บริหารที่มีคุณสมบัติตามที่บริษัทต้องการ
รวมทั้งสร้างแรงจูงใจให้มีการปฏิบัติงานที่มีคุณภาพและมาตรฐานที่ดี
เหมาะสมกับหน้าที่และความรับผิดชอบที่ได้รับมอบหมาย

9.4.3.10 คณะกรรมการย่อยในคณะกรรมการบริษัท

คณะกรรมการบริษัทจะแต่งตั้งกรรมการจำนวนหนึ่งจากคณะกรรมการบริษัทเป็นกรรมการในคณะกรรมการย่อยเพื่อทำหน้าที่พิเศษ
โดยจะพิจารณาบทบาทและหน้าที่ของคณะกรรมการย่อยเปรียบเทียบกับคุณสมบัติของกรรมการแต่ละคน
ทั้งนี้ ได้กำหนดให้คณะกรรมการย่อยแต่ละคณะมีวาระการดำรงตำแหน่งคราวละ 3 ปี
และอาจได้รับการแต่งตั้งใหม่ได้

คณะกรรมการย่อยแต่ละคณะจะต้องปฏิบัติหน้าที่ตามที่ได้รับมอบหมายจากคณะกรรมการบริษัทโดยมีอำนาจแจ้งให้ฝ่ายบริหารเข้าร่วมประชุม
ชี้แจง หรือจัดทำรายงานเสนอ
หรือว่าจ้างที่ปรึกษาเพื่อให้คำแนะนำการดำเนินการที่ได้รับมอบหมายได้ตามที่เห็นสมควรโดยบริษัทฯ
เป็นผู้รับผิดชอบค่าใช้จ่าย และจะต้องจัดทำรายงานเสนอต่อคณะกรรมการบริษัทเป็นประจำทุกปี

ปัจจุบัน คณะกรรมการบริษัทได้แต่งตั้งคณะกรรมการย่อยจำนวน 1 คณะ ได้แก่
คณะกรรมการตรวจสอบ ประกอบด้วย กรรมการอิสระอย่าง 3 คน มีกรรมการอิสระเป็นประธาน
ทำหน้าที่รับผิดชอบการสอบทานรายงานทางการเงินของบริษัทฯ
สอบทานความเพียงพอของระบบควบคุมภายในและระบบการบริหารความเสี่ยง
การปฏิบัติตามกฎหมาย กฎเกณฑ์ และระเบียบที่เกี่ยวข้อง พิจารณาคัดเลือก เสนอแต่งตั้ง
และเสนอค่าตอบแทนผู้สอบบัญชีของบริษัทฯ พิจารณาการเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้อง
ครบถ้วน โปร่งใส
สอบทานและติดตามการบริหารความเสี่ยงที่สำคัญอย่างต่อเนื่องจากคณะกรรมการบริหารความเสี่ยง
พิจารณาให้ความเห็นเกี่ยวกับแผนงาน งบประมาณ รวมทั้งการแต่งตั้ง เลิกจ้าง
และอัตรากำลังของสำนักงานตรวจสอบภายใน

9.4.4 การปฏิบัติงานของคณะกรรมการบริษัท

9.4.4.1 อำนาจหน้าที่เฉพาะของคณะกรรมการบริษัท

ในการกำกับดูแลกิจการของบริษัทฯ บริษัทย่อยและบริษัทร่วม นอกเหนือจากการดำเนินการอื่นใด
เพื่อให้เป็นไปตามกฎหมาย วัตถุประสงค์ ข้อบังคับ และมติที่ประชุมผู้ถือหุ้นของบริษัทฯ แล้ว
คณะกรรมการกำหนดให้เรื่องดังต่อไปนี้
เป็นอำนาจหน้าที่และความรับผิดชอบของคณะกรรมการที่จะเป็นผู้พิจารณาอนุมัติ

1.  อำนาจหน้าที่ตามพระราชบัญญัติบริษัทมหาชนจำกัดและกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัทมหาชน

2.  อำนาจหน้าที่ตามข้อบังคับของบริษัทที่กำหนดให้เป็นของคณะกรรมการ

3.  กำหนดนโยบายและทิศทางการดำเนินงานของบริษัท

4.  ปฏิบัติหน้าที่เป็นไปตามกฎหมาย วัตถุประสงค์และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัท

5.  รับผิดชอบในการพิจารณางบการเงินประจำปี
    ให้มีความถูกต้องและแสดงถึงฐานะที่เป็นจริงของบริษัท โดยมีการปฏิบัติตามมาตรฐานบัญชีทั่วไป
    ซึ่งได้มีการตรวจสอบโดยผู้สอบบัญชีของบริษัท

6.  พิจารณางบประมาณ และการปรับเงินเดือนประจำปี
    งบประมาณจ่ายโบนัสพนักงานสวัสดิการที่สำคัญของผู้บริหาร นำเสนอเบี้ยประชุม
    และบำเหน็จกรรมการและอัตราจ่ายเงินปันผลต่อผู้ถือหุ้น

7.  พิจารณาโครงสร้างบริหาร แต่งตั้งคณะผู้บริหาร
    กรรมการผู้จัดการและคณะกรรมการอื่นตามความเหมาะสม

8.  พิจารณาอนุมัติค่าใช้จ่ายในการดำเนินงาน
    หรือธุรกรรมในวงเงินที่เกินอำนาจกรรมการผู้จัดการ

-   ควบคุมดูแลการดำเนินงานของบริษัทให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้น ทั้งนี้
    กำหนดให้รายการที่กรรมการหรือบุคคลที่อาจมีความขัดแย้งมีส่วนได้เสีย
    หรืออาจมีความขัดแย้งทางผลประโยชน์อื่นใดกับบริษัทให้กรรมการซึ่งมีส่วนได้เสียในเรื่องนั้น
    ไม่มีสิทธิออกเสียงลงคะแนนในเรื่องนั้น

9.4.4.2 การประชุมของคณะกรรมการบริษัท

คณะกรรมการบริษัทปฏิบัติงานผ่านการประชุมของคณะกรรมการ
โดยกำหนดให้มีการประชุมอย่างน้อยจำนวน 4 ครั้งต่อปี (3 เดือนต่อครั้ง)
โดยกำหนดวันประชุมไว้ล่วงหน้า ตลอดทั้งปีและอาจมีการประชุมวาระพิเศษเพิ่มตามความจำเป็น

ประธานกรรมการเป็นผู้บริหารการปฏิบัติหน้าที่ของคณะกรรมการบริษัทกำหนดระเบียบวาระการประชุมร่วมกับประธานเจ้าหน้าที่บริหาร
ดูแลให้กรรมการได้รับเอกสารการประชุมล่วงหน้าก่อนการประชุมเป็นเวลาเพียงพอ
สำหรับการศึกษาและพิจารณาเรื่องเพื่อการให้ความเห็นและการออกเสียงลงคะแนน
ดูแลให้เอกสารการประชุมมีสาระข้อมูลการวิเคราะห์และข้อเสนอแนะที่ชัดเจน เพียงพอ
และเหมาะสม

ในที่ประชุม ประธานกรรมการมีหน้าที่จัดสรรเวลาในการนำเสนอสารสนเทศและการอภิปรายซักถาม
สรุปประเด็นในวาระการประชุมเพื่อการพิจารณาของกรรมการ
เปิดโอกาสและสนับสนุนให้กรรมการแต่ละคนแสดงความคิดเห็น
และประมวลความเห็นและเสนอข้อสรุปที่ได้จากที่ประชุม

ในการประชุม กรรมการผู้มีส่วนได้ส่วนเสียโดยนัยสำคัญในเรื่องที่พิจารณา
ต้องออกจากที่ประชุมระหว่างการพิจารณาเรื่องนั้นๆ

ในการพิจารณาเรื่องหนึ่งเรื่องใด กรรมการมีสิทธิขอดูหรือตรวจเอกสารที่เกี่ยวข้อง
ขอให้ฝ่ายบริหารชี้แจงข้อมูลรายละเอียดเพิ่มเติม
ตลอดจนจัดหาที่ปรึกษาหรือผู้เชี่ยวชาญภายนอกมาให้ความเห็น โดยบริษัทฯ เป็นผู้รับผิดชอบค่าใช้จ่าย

การลงมติให้ใช้คะแนนเสียงข้างมาก และหากมีกรรมการคัดค้านมติใด
ให้บันทึกคำคัดค้านนั้นไว้ในรายงานการประชุม

คณะกรรมการบริษัทได้จัดให้มีเลขานุการคณะกรรมการบริษัท
ทำหน้าที่ให้การสนับสนุนการจัดเตรียมระเบียบวาระการประชุม ทำหนังสือเชิญประชุม
ดูแลและจัดการประชุม จัดเก็บเอกสารเกี่ยวกับการประชุม
และให้คำปรึกษาเกี่ยวกับการปฏิบัติของคณะกรรมการบริษัทให้เป็นไปตามกฎหมาย ข้อบังคับ
และระเบียบต่างๆ
ที่เกี่ยวข้องและจัดทำรายงานการประชุมเสนอขอความเห็นชอบต่อประธานกรรมการก่อนที่จะนำเสนอให้ที่ประชุมพิจารณารับรองรายงานการประชุม

ในปี 2551 บริษัทได้จัดให้มีการประชุมโดยสรุปในแต่ละการประชุม ดังนี้

  ------------------------- -------------------------------------------- ---------------- -------------------
  รายชื่อ                     การประชุม                                                      

                            ผู้ถือหุ้นประจำปี 2551                             คณะกรรมการ       คณะกรรมการตรวจสอบ

                            จำนวนครั้งที่เข้าร่วมประชุม/จำนวนครั้งที่มีการประชุมในปี                    
                            2551                                                          

  1. นายสมบัติ อนันตรัมพร       1/1                                          4/4              -

  2. นางชลิดา อนันตรัมพร       1/1                                          4/4              -

  3. นางมะลิ แสงนิล           1/1                                          4/4              4/4

  4. ดร.ชัยรัช หิรัญยะวะสิต      -                                            3/4              3/4

  5. ดร.สุวันชัย แสงสุขเอี่ยม     -                                            4/4              4/4

  6. นายจณัฐพล สุประสงค์สิน     1/1                                          4/4              -

  7. นางสาวขวัญตา นิ่มเต็ม      1/1                                          4/4              -

  8. นางเพ็ญศรี จันต๊ะคาด       1/1                                          3/4              -

  9. นางธัญญรัตน์ เทียมอุดมฤกษ์   1/1                                          4/4              -
  ------------------------- -------------------------------------------- ---------------- -------------------

9.4.4.3 รายงานประจำปีของคณะกรรมการบริษัท

คณะกรรมการบริษัทเป็นผู้รับผิดชอบในการจัดทำรายงานกิจการและรายงานการเงินของบริษัทฯ
และรายงานการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
โดยการจัดทำรายงานทางการเงินเป็นการจัดทำตามมาตรฐานการบัญชีที่รองรับทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติสม่ำเสมอ
และใช้ดุลยพินิจอย่างระมัดระวังในการจัดทำ
รวมทั้งกำหนดให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยคณะกรรมการบริษัทได้มอบหมายให้คณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงิน
และเป็นผู้ให้ความเห็นต่อคณะกรรมการบริษัท ทั้งนี้ รวมถึงการรายงานในแบบรายงานข้อมูล 56-1
และรายงานประจำปี

9.4.4.4 การติดต่อสื่อสารกับฝ่ายบริหาร

คณะกรรมการบริษัทสนับสนุนให้ผู้บริหารระดับสูงของบริษัทฯ
เข้าร่วมการประชุมกับคณะกรรมการบริษัท
โดยเป็นผู้นำเสนอสารสนเทศที่เกี่ยวกับวาระที่ตนรับผิดชอบต่อที่ประชุมคณะกรรมการบริษัท
เพื่อให้คณะกรรมการบริษัทได้รับทราบข้อมูลความคิดเห็นจากผู้บริหารที่รับผิดชอบงานโดยตรง
ขณะเดียวกันผู้บริหารก็มีโอกาสได้เรียนรู้และทำความเข้าใจมุมมองของคณะกรรมการบริษัท

คณะกรรมการบริษัทส่งเสริมให้มีการพบปะและแลกเปลี่ยนความคิดเห็นระหว่างกรรมการและผู้บริหารระดับสูงในโอกาสอื่นๆ
นอกเหนือจากการประชุมคณะกรรมการบริษัท
เพื่อให้กรรมการได้มีโอกาสทำความรู้จักคุ้นเคยกับผู้บริหารระดับสูงของบริษัทฯ

กรรมการสามารถติดต่อสื่อสารกับผู้บริหารของบริษัทฯ แต่ละคนได้โดยตรง
โดยไม่เป็นการก้าวล่วงหรือสอดแทรกการปฏิบัติงานของฝ่ายบริหาร
แต่ควรจะแจ้งให้ประธานกรรมการบริหารทราบล่วงหน้า

9.4.4.5 การว่าจ้างที่ปรึกษาผู้เชี่ยวชาญภายนอก

คณะกรรมการบริษัทและคณะกรรมการย่อยมีสิทธิที่จะว่าจ้างที่ปรึกษาจากภายนอก
เพื่อทำหน้าที่ให้คำปรึกษา แนะนำในการปฏิบัติงานของคณะกรรมการบริษัทและคณะกรรมการย่อย
โดยบริษัทฯ เป็นผู้รับผิดชอบค่าใช้จ่าย

9.4.5 จริยธรรมในการประกอบธุรกิจและจริยธรรมสำหรับพนักงาน

ในการดำเนินธุรกิจให้เกิดผลประโยชน์สูงสุดแก่ผู้ถือหุ้น
คณะกรรมการบริษัทมีนโยบายที่จะให้ความสำคัญเท่าเทียมและควบคู่กันไประหว่างความสำเร็จตามเป้าหมายและวิธีการที่ใช้เพื่อให้ได้มาซึ่งความสำเร็จนั้นๆ

ในจรรยาบรรณบริษัทได้กำหนดให้กรรมการ ผู้บริหาร และพนักงานของบริษัททุกระดับ
ต้องไม่ใช้ข้อมูลภายในของกลุ่มบริษัทที่มีสาระสำคัญ และไม่ได้เปิดเผยต่อสาธารณชน
เพื่อประโยชน์ของตนเองหรือผู้อื่น

นอกจากนั้น เพื่อให้เป็นไปตามมาตรา 59 แห่ง พรบ. หลักทรัพย์และตลาดหลักทรัพย์ พ.ศ. 2535
บริษัทได้กำหนดให้กรรมการ และผู้บริหารของบริษัท ซึ่งหมายรวมถึงคู่สมรส
และบุตรที่ยังไม่บรรลุนิติภาวะด้วย ต้องจัดทำรายงานการถือหลักทรัพย์
และรายงานการเปลี่ยนแปลงการถือหลักทรัพย์ของตนตามแบบ
และภายในระยะเวลาที่กำหนดในข้อบังคับว่าด้วยการรายงานการถือหลักทรัพย์

ส่วนการให้ข้อมูลใดๆ เกี่ยวกับบริษัท ได้กำหนดให้ต้องดำเนินการโดยผู้ที่มีหน้าที่เกี่ยวข้องโดยตรง
หรือได้รับมอบหมายเป็นการเฉพาะ และการให้ข้อมูลต้องอยู่บนพื้นฐานข้อมูลที่เป็นจริง ถูกต้อง
และโดยระมัดระวัง

9.5 นโยบายด้านบุคลากร

เนื่องจากบุคลากรถือเป็นปัจจัยหนึ่งที่ทำให้บริษัทประสบความสำเร็จในการดำเนินงาน
บริษัทจึงให้ความสำคัญและวางแนวทางนโยบายในการพัฒนาบุคลากรของบริษัทอย่างต่อเนื่อง ทั้งนี้
เพื่อให้บุคลากรของบริษัทมีความรู้ ความชำนาญ
และมีการเชี่ยวชาญในการให้บริการแก่ลูกค้าของบริษัทอย่างมีประสิทธิภาพ

ณ วันที่ 31 ธันวาคม 2551 บริษัทฯ มีจำนวนพนักงานจำนวนทั้งสิ้น 197 คน
และประกาศการจ่ายโบนัสให้แก่พนักงานทั้งสิ้น 6,817,290.- บาท